बैजू घरे दे उपरले छत्त दुआरी दे कच्छ अपने कम्मै च डूहंगी सोचें च पेदा हा। ए तान, ओ तान, ए गायक, ओ गायक। तां जे बैजू दे संगै चा नेइयां तान्नां बनियै निकलियां जे ओ खुशी कन्ने पसोई पेआ। फी उस ने बीणा दे उप्पर उऐ तान्नां तुआरने दा जतन कीता। मते बारीं नईं निकलियां। बीणा इक पासै रक्खइयै झरोखे चा मान मन्दरे दे इक हिस्से गी दिक्खन लगा। कींगरे दे थल्लै पत्थरें च बनी दी बन्दनबारें दी उब्बरी दी ते मुड़ी दी बेल्लैं दे बिच्च चकुन्नियां जालियां ते बौह्लियां चुक्के दे हाथियें उप्पर पौन्दी धुप्प दिक्खियै उस दी नजर उत्थे जम्मी गेई। थोड़े चिर पत्तऱें दियें जालियें च बने दे फुल्ल ते हंसैं पर जाई अड़की।